Scandalul dintre Antena 1 și cei trei chefi, Sorin Bontea, Cătălin Scărlătescu și Florin Dumitrescu, a escaladat, implicând acum și postul de televiziune Pro TV, la care aceștia s-au mutat. Antena Group a inițiat acțiuni legale împotriva a doi dintre jurații MasterChef și împotriva Pro TV-ului.
Reprezentanții Antena Group au depus o cerere de „ordonanță președințială” la Tribunalul București. Prin această procedură urgentă, aceștia încearcă să blocheze colaborarea dintre cei trei bucătari și noul lor post de televiziune. Ordonanța președințială este o măsură judiciară rapidă care poate fi aplicată pentru a preveni un prejudiciu iminent, în acest caz fiind vorba despre concurența directă pe piața media, potrivit cancan.ro.
Antena Group susține că chefii Bontea, Scărlătescu și Dumitrescu ar fi încălcat contractele semnate anterior și ar fi creat un prejudiciu trustului prin plecarea lor la Pro TV. Ca urmare, fiecare dintre cei doi bucătari implicați în proces are câte cinci procese deschise de fostul angajator. Aceasta nu este prima dată când trusturile media intră în conflict din cauza transferului de personal, dar tensiunea actuală dintre Antena Group și Pro TV pare a fi deosebit de intensă.